| ΣΧΟΛΙΚΗ ΕΦΟΡΕΙΑ ΑΘΗΕΝΟΥΜιχαήλ Γεωργίου 25, Αθηένου 7600Τηλ: 24523059 Φαξ: 24524050Ηλ. Ταχυδρομείο: se-athienou@schools.ac.cy |  |  |  |
| --- | --- | --- | --- |

**ΑΜΦΙΘΕΑΤΡΙΚΗ ΑΙΘΟΥΣΑ**

**«ΝΙΚΟΣ ΜΟΥΓΙΑΡΗΣ»**

**Σημαντικές πληροφορίες – Όροι χρήσης**

1. **ΑΙΤΗΜΑ ΧΡΗΣΗΣ**

Το αίτημα χρήσης της αμφιθεατρικής γίνεται ηλεκτρονικά, μέσω Google forms, 1 μήνα πριν την ημερομηνία προγραμματισμού της εκδήλωσης. Aίτημα χρήσης οφείλουν να συμπληρώνουν όλοι οι φορείς, ανεξαιρέτως (εκπαιδευτήρια, Δήμος, ιδιωτικοί φορείς) για σωστό προγραμματισμό των εκδηλώσεων. Ο σύνδεσμος θα κοινοποιηθεί στην ιστοσελίδα του Δήμου.

1. **ΠΡΟΓΡΑΜΜΑ ΕΚΔΗΛΩΣΕΩΝ**

Οι εκδηλώσεις αποθηκεύονται σε Google calendar. Το πρόγραμμα εκδηλώσεων χειρίζεται ο συντηρητής της αίθουσας, μετά την έγκριση της εκδήλωσης από τη Διαχειριστική επιτροπή της ΣΕΑ εντός 3 εργάσιμων ημερών.

1. **ΧΡΕΩΣΕΙΣ**

ΕΠΙΣΥΝΑΠΤΟΝΤΑΙ ΣΕ ΞΕΧΩΡΙΣΤΟ ΕΝΤΥΠΟ (Για πληροφορίες, επικοινωνήστε με τη Σχολική Εφορεία Αθηένου / Τηλ. Επικοινωνίας: 24 523059).

1. **ΑΜΟΙΒΗ ΣΥΝΤΗΡΗΤΗ**

Ο συντηρητής, είναι υποχρεωμένος να παρευρίσκεται σε όλες τις εκδηλώσεις που θα πραγματοποιούνται στην Αμφιθεατρική Αίθουσα «Νίκος Μουγιάρης» και να εκτελεί καθήκοντα φωτιστή και διαχειριστή της αίθουσας.

Η αμοιβή συντηρητή επιτυνάπτεται μαζί με τις χρεώσεις.

1. **ΔΙΚΑΙΩΜΑ ΧΡΗΣΗΣ – ΛΕΠΤΟΜΕΡΕΙΕΣ ΚΡΑΤΗΣΗΣ**

Η Διαχειριστική Επιτροπή έχει το δικαίωμα να αξιολογήσει την αίτηση ενοικίασης της αίθουσας, σε σχέση με το περιεχόμενο και την καταλληλότητα της εκδήλωσης.

Η Διαχειριστική Επιτροπή πρέπει να λάβει την απόφασή της εντός τριών εργάσιµων ηµερών από την ηµεροµηνία παραλαβής της αίτησης. Έπειτα, μετά τη συµφωνία σε όλες τις πτυχές, υπογράφεται **Σύµβαση Ενοικίασης** µεταξύ της Σχολικής Εφορείας Αθηένου και του ενοικιαστή. Οι ενδιαφερόµενοι συναντιούνται µε τον επιµελητή του θεάτρου για συζήτηση λεπτοµερειών και επιπλέον πληροφοριών.

1. **ΑΚΥΡΩΣΗ ΚΡΑΤΗΣΗΣ**

Στην περίπτωση ακύρωσης της κράτησης, ισχύουν οι ακόλουθες χρεώσεις:

(α) Για ακύρωση πέραν των τριών εβδοµάδων πριν την ηµεροµηνία εκδήλωσης, χρεώνεται το 1/3 του συµφωνηθέντος κόστους παραχώρησης.

(β) Για ακύρωση µετά την υπογραφή συµφωνητικού ή και µέχρι µίας βδοµάδας πριν την ηµεροµηνία εκδήλωσης, χρεώνεται ολόκληρο το συµφωνηθέν κόστος παραχώρησης.

Με την υπογραφή του συµφωνητικού, ο διοργανωτής καταβάλλει το 1/3 του κόστους παραχώρησης.

Ο διοργανωτής έχει την ευθύνη ασφάλισης των δικών του συνεργατών και συντελεστών (τεχνικών και µελών της παραγωγής) κατά τη διάρκεια της παρουσίας τους στο Θέατρο.

1. **ΑΝΑΘΕΩΡΗΣΗ ΟΡΩΝ**

Αναθεώρηση όρων μπορεί να γίνει, εφόσον χρειάζεται, όποτε το κρίνει η ΣΕΑ.